
R E F E R A T   D E   A P R O B A R E

privind aprobarea Planului de acțiune locală pentru incluziunea comunității de romi din municipiul Brad, pentru perioada 2023 - 2027, precum și înființarea Grupului 
 de Lucru Local (GLL)
Faptul că dimensiunea populației de etnie romă în municipiul Brad este într-o continuă ascensiune, constituie una dintre cele mai mari provocări pentru factorii decizionali locali.

Conform recensământului populație, realizat în anul 2011 de către Institutul Național de Statistică, în municipiul Brad trăiesc un număr de 197 persoane aparținând comunității romilor.

Prin Hotărârea Consiliului Local al Municipiului Brad nr. 20/2013, modificată prin Hotărârea Consiliului Local nr. 18/2016, a fost înfiinţat ,,Grupul Local de Lucru” pentru problemele romilor şi validat ,,Planul Local de Acţiune” pentru comunităţile de romi din municipiul Brad.

Prin Hotărârea Guvernului României nr. 560/2022 pentru aprobarea Strategiei Guvernului României de incluziune a cetăţenilor români aparţinând minorităţii romilor pentru perioada 2020 – 2027 au fost stabilite o serie de măsuri de care sunt responsabile mai multe structuri atât la nivel central, cât și la nivel local. Astfel, Instituţia Prefectului Judeţului Hunedoara, prin adresa nr. 5758/22.06.2023, înregistrată la Primăria Municipiului Brad sub nr. 35687/23.06.2023, a solicitat prezentarea Planului de acțiune  locală.
Prin acelaşi act normativ se prevede obligativitatea înființării Grupului de Lucru Local (GLL) care este structura de consultare locală pentru realizarea şi implementarea Planului de acţiune locală pentru incluziunea comunităţilor de romi, precum şi pentru monitorizarea periodică a acestuia şi supunerea acestora spre aprobarea consiliului local.  

Grupul de Lucru Local este format din expertul local pentru romi, reprezentanţi ai instituţiilor publice locale, membri ai consiliului local, inclusiv consilieri aleşi aparţinând minorităţii rome, membri ai organizaţiilor neguvernamentale şi un delegat al comunităţii locale a cetăţenilor români aparţinând minorităţii rome.
Acest Grup este prezentat în Anexa la proiectul de hotărâre, cu excepția consilierului local a cărui desemnare o las la latitudinea Consiliului Local al Municipiului Brad.
În contextul celor de mai sus și ținând cont de prevederile Hotărârii Guvernului nr. 560/2022, am inițiat prezentul proiect de hotărâre prin care am propus aprobarea Planului de acțiune locală pentru incluziunea comunității de romi din municipiul Brad, pentru perioada 2023 - 2027, precum și înființarea Grupului de Lucru Local (GLL) și, implicit, abrogarea Hotărârii Consiliului Local nr. 20/2013,  modificată prin Hotărârea Consiliului Local nr. 18/2016.

Invoc în susţinerea propunerii mele prevederile pct. 9.2.2. din Strategia Guvernului României de incluziune a cetăţenilor români aparţinând minorităţii rome pentru perioada 2022 - 2027 aprobată prin Hotărârea Guvernului nr. 560/2022, ale Legii nr. 292/2011 a asistenței sociale, cu modificările și completările ulterioare, ale art.129 alin. (14) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

